La sol·licitud s'haurà de presentar per mitjans electrònics a través de l'adreça electrònica de DEOSE de l'autoritat laboral competent, i per persona legitimada (promotors o persona designada per aquests).
La sol·licitud haurà de contenir en tot cas: a) Identificació del sol·licitant, telèfon de contacte i adreça de correu electrònic; b) Acreditació de la delegació per presentar la sol·licitud, en el cas de ser presentada per persona diferent dels promotors o representants dels òrgans de govern, c) La denominació de l'organització, incloses les seves sigles o acrònim; d) Domicili de la seu social de l'organització; e) Àmbit territorial i funcional d'actuació, f) Núm. d'identificació fiscal, en cas de no disposar-ne en el moment de la sol·licitud caldrà aportar-lo un cop obtingut, g) CCAE (4 dígits) s'han d'expressar tots els sectors de l'activitat econòmica del seu ámbit d'actuació i h) En els casos que excepcionalment les organitzacions empresarials o sindicals presentin la documentació en paper, caldrà que aportin una declaració responsable signada per tots els promotors o persona designada per aquests on posin de manifest la manca de mitjans electrònics i la impossibilitat d'obtenir-los.
Juntament amb la sol·licitud, els representants de l'organització podran donar el seu consentiment autoritzant a l'oficina pública competent perquè obtingui de forma directa a través de certificats electrònics l'acreditació de la identitat dels representants dels òrgans de govern.
Si algun o alguns dels representants dels òrgans de direcció de les organitzacions sindicals i empresarials no presta el seu consentiment perquè l'oficina pública comprovi les seves dades, haurà d'aportar la documentació acreditativa en format PDF.
Acta de constitució (2 originals) en la que ha de constar:
a) El lloc i la data en què s'ha estès.
b) La denominació i, en el seu cas, sigles o acrònim, domicili i núm. de dipòsit, número d'identificació de cadascuna de les organitzacions promotores, així com les dades d'identificació dels seus representants (nom, cognoms i número d'identificació fiscal i càrrec que ostenten en l'organització).
c) L'acta haurà d'estar signada o bé digitalment o bé en totes les pàgines i haurà de reunir els requisits previstos en el supòsit de constitució d'associacions.
Certificat dels acords de constitució de la federació o confederació adoptat per cadascuna de les organitzacions promotores, emès per les persones que, de conformitat amb els estatuts, tenen facultat per atorgar-lo.
Els estatuts, que han de reunir els mateixos requisits que en el cas de la constitució d'associacions, i han d'anar signats o bé digitalment o bé en totes les pàgines pels representants de totes les organitzacions promotores.
Només poden constituir federacions o confederacions les organitzacions promotores que tinguin els estatuts dipositats en el corresponent dipòsit d'estatuts d'organitzacions sindicals o empresarials.
Des del dia 9 d'abril de 2018 la sol·licitud de dipòsit d'estatuts d'organitzacions sindicals o empresarials, així com la resta de tràmits, s'han de presentar per mitjans electrònics a través de l'aplicació DEOSE a l'Oficina Pública de dipòsit d'estatuts d'associacions empresarials i sindicals de la Direcció General de Relacions Laborals i Qualitat en el Treball o del Servei Territorial del Departament de Treball, Afers Socials i Famílies corresponent en funció de l'àmbit territorial d'actuació de l'organització
La federació o confederació adquirirà personalitat jurídica i plena capacitat d'obrar un cop transcorreguts 20 dies hàbils des de que hagi tingut lloc el dipòsit dels estatuts pels seus promotors, llevat del supòsit que s'hagi requerit l'esmena deficiències, en que l'organització empresarial o sindical adquirirà personalitat jurídica i plena capacitat d'obrar transcorreguts 20 dies hàbils des de que s'aporti la documentació que acrediti l'esmena dels defectes.